**KAIŠIADORIŲ R. ŽIEŽMARIŲ GIMNAZIJOS MOKINIŲ TĖVŲ KOMITETO DARBO REGLAMENTAS**

1. **BENDROSIOS NUOSTATOS**

1. Kaišiadorių r. Žiežmarių gimnazijos (toliau – Gimnazijos) tėvų (globėjų (rūpintojų), įtėvių) komitetas (toliau – Tėvų komitetas) – tai nuolat veikianti mokinių tėvų (globėjų (rūpintojų), įtėvių) bendruomenės savivaldos institucija, jungianti mokinių tėvus (globėjus (rūpintojus), įtėvius) gimnazijos veiklos klausimams spręsti. Tėvų komitetas telkia Gimnazijos tėvų (globėjų (rūpintojų), įtėvių) bendruomenę demokratiškam bendravimui ir bendradarbiavimui, bendradarbiauja su kitų mokyklų tėvų savivaldos institucijomis, Lietuvos tėvų forumu.

2. Tėvų komitetas savo veiklą organizuoja vadovaudamasis Lietuvos Respublikos Švietimo įstatymu, Gimnazijos nuostatais, Tėvų komiteto darbo reglamentu ir kitais teisės aktais.

3. Tėvų komiteto darbo reglamente apibrėžiama Tėvų komiteto rinkimai, sudėtis, darbo organizavimas, funkcijos, narių pareigos.

4. Tėvų komitetas savo veikloje vadovaujasi konstruktyvumo, teisingumo, protingumo principais bei laikosi pagarbaus bendradarbiavimo nuostatų.

**II. TĖVŲ KOMITETO RINKIMAI, SUDĖTIS, DARBO ORGANIZAVIMAS**

5. Gimnazijoje veikia iki 24 narių Tėvų komitetas į kurį dvejų metų kadencijai po 2 atstovus išrenka 1-8, I-IV g klasių srautų tėvai (globėjai (rūpintojai), įtėviai) visuotiniuose klasių susirinkimuose.

6. Tėvų komiteto narys gali būti renkamas ne daugiau kaip dviem kadencijoms iš eilės.

7. Naujas Tėvų komiteto narys paskiriamas, nutrūkus Tėvų komiteto nario įgaliojimams pirma laiko:

7.1. Jeigu jis dėl svarbių priežasčių (mokiniui išvykus mokytis į kitą mokyklą arba ją baigus; pareiškus norą atsistatydinti; dėl ligos ir kt.) negali eiti savo pareigų.

7.2. Jeigu be pateisinamos priežasties nedalyvauja 3 iš eilės Tėvų komiteto posėdžiuose.

8. Nutrūkus Tėvų komiteto nario įgaliojimams pirma laiko, kitas Tėvų komiteto narys paskiriamas per 1 mėnesį vadovaujantis šio darbo reglamento 5 ir 6 punktais.

9. Pirmajame Tėvų komiteto posėdyje atviru balsavimu dvejų metų kadencijai išrenkamas pirmininkas (-ė), kai už jį (-ą) balsuoja ne mažiau kaip 2/3 posėdyje dalyvaujančių Tėvų komiteto narių.

10. Tėvų komitetui vadovauja pirmininkas (-ė), kuris (-i) organizuoja posėdžius, kontroliuoja posėdžiuose priimtų sprendimų vykdymą, reprezentuoja Gimnaziją įvairiuose renginiuose.

11. Tėvų komitetas prieš posėdį išsirenka posėdžio sekretorių (-ę), kuris (-i) surašo posėdžio protokolą. Protokolą pasirašo pirmininkas (-ė) ir posėdžio sekretorius (-ė). Posėdžio protokolo kopija el. paštu per 5 darbo dienas išsiunčiama Tėvų komiteto nariams, Gimnazijos administracijai.

12. Tėvų komiteto posėdžiai vyksta ne rečiau kaip 2 kartus per mokslo metus. Posėdžiai gali vykti ir nuotoliniu būdu. Nuotolinio balsavimo būdu gauti rezultatai pridedami prie Tėvų komiteto protokolo. Posėdis laikomas teisėtu, jeigu jame dalyvauja 2/3 narių. Sprendimai priimami posėdyje dalyvaujančių narių balsų dauguma. Balsams pasiskirsčius po lygiai, sprendimą lemia Tėvų komiteto pirmininko (-ės) balsas.

**III. TĖVŲ KOMITETO FUNKCIJOS**

13. Tėvų komitetas atlieka šias funkcijas:

13.1. Telkia mokinių tėvus (globėjus (rūpintojus), įtėvius) Gimnazijos veiklos kokybės gerinimui, informuodami tėvus (globėjus (rūpintojus), įtėvius) apie Tėvų komitete priimtus sprendimus.

13.2. Diskutuoja ir išreiškia Tėvų komiteto nuomonę apie iškilusias problemas, svarstytinus klausimus, situacijas aktualias mokiniams ir jų tėvams (globėjams (rūpintojams), įtėviams), rengia siūlymus Gimnazijos vadovybei dėl jų sprendimo.

13.3. Pagal galimybes prisideda organizuojant Gimnazijoje vykstančius renginius, organizuojant išvykas.

13.4. Deleguoja ir atšaukia Tėvų komiteto atstovus į Gimnazijos tarybą. Tėvų atstovai Gimnazijos taryboje atšaukiami kitų Tėvų komiteto narių Gimnazijos taryboje siūlymu. Siūlant atšaukti Tėvų komiteto atstovą Gimnazijos taryboje yra išdėstomos to priežastys.

13.5. Gimnazijos tarybai teikia Tėvų komitete apsvarstytus klasių mokinių tėvų (globėjų (rūpintojų), įtėvių) pasiūlymus Gimnazijos tarybai.

13.6. Sprendžia bendruosius Gimnazijos veiklos ir mokinių ugdymo organizavimo, elgesio, lankomumo, maitinimo, saugumo užtikrinimo ir kitus mokinių tėvams (globėjams (rūpintojams), įtėviams) aktualius klausimus ir teikia siūlymus direktoriui.

13.7. Teikia siūlymus Gimnazijos tarybai dėl gyventojų pajamų mokesčio lėšų ir pajamų įmokų panaudojimo.

**IV. TĖVŲ KOMITETO NARIO PAREIGOS**

14. Tėvų komiteto narys privalo:

14.1. Dalyvauti Tėvų komiteto posėdžiuose. Negalint dalyvauti posėdyje apie tai informuoti Tėvų komiteto pirmininką telefonu arba el. paštu likus vienai dienai iki posėdžio.

14.2. Pristatyti Tėvų komitetui problemas aktualias atstovaujamos klasės mokinių tėvams (globėjams (rūpintojams), įtėviams).

14.3. Informuoti atstovaujamos klasės tėvus (globėjus (rūpintojus), įtėvius) apie Tėvų komitete priimtus sprendimus.

**V. BAIGIAMOSIOS NUOSTATOS**

15. Tėvų komitetas veikia pagal jo patvirtintą darbo reglamentą.

16. Tėvų komiteto darbo reglamento keitimą, papildymą inicijuoja pirmininkas Tėvų komiteto narių siūlymu.

17. Tėvų komiteto darbo reglamentas arba jo pakeitimai tvirtinami Tėvų komiteto narių bendru sutarimu šio darbo reglamento nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų komiteto darbo reglamentas suderintas ir patvirtintas

Tėvų komiteto posėdyje 2021 m. gruodžio 21 d.

Posėdžio protokolas Nr. 1.